[](http://ad.greenfo.hu/www/delivery/ck.php?oaparams=2__bannerid=115__zoneid=39__cb=aa0be9de7e__oadest=http%3A%2F%2Fgreenfo.hu%2Fallasborze)

http://ad.greenfo.hu/www/delivery/lg.php?bannerid=115&campaignid=66&zoneid=39&loc=http%3A%2F%2Fgreenfo.hu%2Fhirek%2F2018%2F03%2F24%2Felarvult-retisas-fiokat-mentettek-a-szakemberek&referer=http%3A%2F%2Fgreenfo.hu%2Fhirek%2Ftermeszetvedelem&cb=aa0be9de7e

http://greenfo.hu/images/title_leaf.pngHírek[[http://greenfo.hu/images/archivum_icon.png](http://greenfo.hu/kereses?rovat=hirek)Archívum - Keresés](http://greenfo.hu/kereses?rovat=hirek)

[](http://ad.greenfo.hu/www/delivery/ck.php?oaparams=2__bannerid=28__zoneid=1__cb=e151565304__oadest=http%3A%2F%2Fgreenfo.hu%2Ftamogatas)

http://ad.greenfo.hu/www/delivery/lg.php?bannerid=28&campaignid=3&zoneid=1&loc=http%3A%2F%2Fgreenfo.hu%2Fhirek%2F2018%2F03%2F24%2Felarvult-retisas-fiokat-mentettek-a-szakemberek&referer=http%3A%2F%2Fgreenfo.hu%2Fhirek%2Ftermeszetvedelem&cb=e151565304

[**Friss**](http://greenfo.hu/hirek)[**Hazai**](http://greenfo.hu/hirek/hazai)[**EU**](http://greenfo.hu/hirek/eu)[**Nagyvilág**](http://greenfo.hu/hirek/nagyvilag)[**Természetvédelem**](http://greenfo.hu/hirek/termeszetvedelem)[**Vélemény**](http://greenfo.hu/hirek/velemeny)[**Sajtóközlemény**](http://greenfo.hu/hirek/sajtokozlemeny)[**Zöld portré**](http://greenfo.hu/hirek/zold_portre)

**Elárvult rétisas fiókát mentettek a szakemberek**

*2018. március 24. 17:27*



**Családi tragédia után ki kellett menteni a fiókát a fészekből. Amennyiben a Fővárosi Állatkertben a fióka mesterséges felnevelése sikerrel jár, úgy repatriációja során visszakerül a Duna-Ipoly Nemzeti Park területére.**

Március 10-én kelt ki a Duna-Ipoly Nemzeti Park területén, egy bekamerázott fészekben egy rétisasfióka. Nézők ezrei figyelték a fióka cseperedését a Filmdzsungel [élő közvetítésén keresztül](http://filmdzsungel.tv/webkamerak/retisas-feszekkamera-dinpi/), de múlt csütörtökön elindult egy - egyébként a rétisasoknál nem szokatlan - eseménysorozat, aminek következtében az éjszaka ki kellett menteni a fiókát a fészekből. Azzal kezdődött, hogy a rétisaspapa múlt csütörtökön [elhagyta a családját](https://dex.hu/x.php?id=index_tudomany_cikklink&url=https%3A%2F%2Findex.hu%2Fmindekozben%2Fposzt%2F2018%2F03%2F19%2Fnegy_nappal_fiokaja_kikelese_utan_elhagyta_csaladjat_egy_retisaspapa%2F). Továbbra sem tudni, hogy mi történt vele, baleset érte, vagy összeakaszkodott egy másik hímmel, csak annyi bizonyos, többet nem szállt vissza a fészekre, és nem hozott élelmet a tojónak és a fiókának. A mama egy pár napig még kijárt vadászni és etetni a kicsit, de aztán feltűnt egy fiatal hím a fészeknél és megzavarta.

A fiatal hím elképzelhető, hogy párkeresési célzattal repült rá a fészekre, vagy a táplálék miatt repült oda, nem tudni, azonban a tojó nem tudta elkergetni. Addig piszkálta a tojót, hogy az már nem tudott elrepülni vadászni, hogy élelmet hozzon a fiókájának. A nemzeti park munkatársai a fészek közelébe tettek ki élelmet, de a tojó már azért sem mert kirepülni, ráadásul egy újabb fiatal hím is megjelent a környéken.  A tojó végül kénytelen volt elrepülni és többet nem is szállt vissza a fészekre. A szakembereknek ezért nem volt más választásuk, mint kiszedni a fiókát a fészekből, nehogy megfagyjon az éjszaka.

[Az Index a Filmdzsungel szakembereitől úgy tudja](https://index.hu/tudomany/2018/03/24/dramai_esemenyek_utan_ki_kellett_menteni_a_sasfiokat_a_feszekbol/), hogy a fiókát a Fővárosi Állatkert állatorvosai vették gondozásukba, mesterségesen kell táplálni, de ma már háromszor evett, és jól van.  
  
Azonban azt is hozzá kell tenni, hogy a mentett fiókák esetében sajnos gyakori a pusztulás, még akkor is, ha megfelelő ellátást kap. Reméljük, ezúttal sikerrel járnak, és a későbbiekben vissza lehet majd engedni társai közé- írta a lap.

**A Duna-Ipoly Nemzeti Park Igazgatóság tájékoztatása a bekamerázott rétisas fészeknél március 22-23-án bekövetkezett eseményekről:**  
  
A rétisasunk fészkénél feltűnt egy fiatal hím rétisas, melynek zavarása megváltoztatta a fiókáját egyedül nevelő tojó addigi viselkedését. Zsákmányt már nem vitt fel a fészekbe, a fióka etetései megritkultak, majd teljesen elmaradtak.   
  
23-án megjelent a revírben egy újabb szubadult hím madár is. A tojó rétisas a közelben kialakított etetőhelyről sem vitt fel eleséget a fészekbe. A fióka állapota folyamatosan romlott, így a szakemberek a fészekből történő kimentése mellett döntöttek.   
  
A Duna-Ipoly Nemzeti Park Igazgatóság szerette volna elkerülni a természeti folyamatokba történő beavatkozást, de a bekövetkezett eseménysor ezt nem tette lehetővé.   
  
Amennyiben a fióka mesterséges felnevelése sikerrel jár, úgy repatriációja során visszakerül a természetbe, mely eseményről a [DINPI honlapján](http://www.dunaipoly.hu/), és a [facebook oldalán](https://www.facebook.com/dunaipoly/" \t "_blank)fogunk beszámolni.